Dié artikel is 'n moet vir ouers wat saam met hulle kinders oor volgende jaar se studierigting besin.
Geskryf deur: ADMIN Conette le Roux 2 132 kg rommel, bymekaargemaak deur laerskoolkinders in die Namibiese dorpie Gochas, het veel meer as ’n skoner omgewing tot gevolg. Dit het die samewerking van dié gemeenskap se Christene ontketen om sodoende in sommige basiese behoeftes van betrokke kinders te voorsien. Gemeentelede van die NG Gemeente Gochas en ander Christene uit dié gemeenskap word byeengebring met hulle betrokkenheid by die Cool Kidz for a Clean Kalahari Project. Dié konsep, wat geleen is na aanleiding van ’n insetsel op Kwêla, vra van die gemeenskap se laerskoolkinders om op vrywillige basis rommel op te tel wat hulle dan een maal per maand by die Reënboogwinkel vir bruikbare middele soos skryfbehoeftes en klere kan kom ruil. Elke kind ontvang dan koepons na gelang van die massa rommel wat hy bring wat hom in staat stel om items in die winkel te “koop”. Hierdie middele kom uit die oop hande van gemeentelede, vertel Madaleen Panse­grouw, die dryfveer agter dié projek en domineevrou van die NG gemeente op die dorp. Sy noem dat toegewyde lidmate van die Evangelies-Lutherse Kerk, die Katolieke Kerk en die VGK ook ingespring het en betrokke geraak het. Ook die dorpsraad gee hulle steun deur swartsakke aan die kinders te ver­skaf en die rommel na die stortingsterrein aan te ry. “Die projek is begin met die doel om die rommel uit die omgewing op te ruim. Die Reënboogwinkel het egter nou ’n voorsiener geword van die mees basiese behoefte soos van ’n broodjie tot ander noodsaaklike items vir skool soos ’n liniaal, potlood en uitveër. Ons bied ook beperkte skoolklere en skoene, warm kleertjies asook onderklere en toiletware,” sê sy. Volgens Madaleen is die kinders se opgewondenheid oor die projek ook tot dusver verblydend. Met die eerste Reënboogwinkel einde April, het 56 kinders 680 kilogram vullis kom ruil. Einde Mei het 85 kinders 880 kilogram vullis gebring en teen einde Junie is 802 kilogram na die winkel gebring. Courtney Rooi (13) en Tjinene Beukes (9) verduidelik húlle is opgewonde omdat hulle “goeters wat hulle nodig het vir niks kan kry”. Sy vertel dat die kinders hulle ook nie laat onderkry deur groot hoeveelhede vullis nie. “Een van die klein mannetjies het gesien hy sou nie sy vullis alles by die winkel kry nie, toe leen hy Oupa se donkiekar en ry dit aan. Nog een het ’n bondel sakke op ’n kruiwa vasgebind. Tantes en mammies help aandra.” Dié projek het ook ’n paar interessante reëls. Behalwe dat niemand behalwe die laerskoolkinders in die winkel toegelaat word nie, maak hulle ook gebruik van ’n spaarstelsel. Die kinders kan dus hulle punte spaar (in die “spaarboekie”) vir duurder artikels soos ’n skooltas, sê Madaleen. Lekkernye is ook nie die enigste trekpleister nie. “Tot my verbasing het hulle by die paar lekkernye wat ek gebak het verby gegaan en klere en skryfbehoeftes, soos potlode, liniale, uitveërs en penne geneem,” het Madaleen na die tweede Reënboogwinkel vertel. “Ons is dankbaar dat ons soveel momentum kon kry met ons poging. As dit só aanhou sal ons rommel soos in Switserland opraak en sal ons dan van ander dorpe af moet invoer om die projek te laat aanhou. “Is daar ander mense in Namibië wat ons wil ondersteun deur óf vir ons by te dra tot die volhoubaarheid van die poging of deur self te begin om hand aan die ploeg te sit?” Madaleen ondersoek tans die moontlikheid van herwinning, maar dit is ’n moeilike taak omdat Windhoek die enigste plek is waar dit gebeur – 400 km noord. BRON: http://kerkbode.co.za/kinders-koop-met-rommel-by-die-reenboogwinkel/
Einde van die gekkeparadys Die skakel hieronder neem jou na 'n omstrede video. Hennie en ek het dit gekyk-luister en gevoel ons wil dit met denkende entrepreneurs en sakelui, met mede-Suid-Afrikaners deel. Hierdie video is lank, feite word ingeskerp deur herhaling en aan die einde is daar die advertensie van geskrewe finansiële toerustingsmateriaal wat jy kan aankoop. Soos ons gaan jy waarskynlik ook nie op die advertensie reageer nie. Maar die inhoud van die video tref 'n mens soos 'n paar emmers koue water. Dit is aardskuddend. Dit is waar. Dit laat jou met heeltemal ander oë na die gekkeparadys van die huidige wêreldekonomie kyk.
Wat 'n naam: GRACE. Wat 'n onderneming: 'n nuwe Christelike tydskrif. Twee vroue en 'n klein span gelowiges het geluister wat die Here vir hulle s
ê en 'n nuwe tydskrif begin waarin dit oor die God van die Bybel in die lewe van die 21e eeuse mens gaan. GRACE is in Februarie 2013 in Bloemfontein gebore. Wanneer jy haar sien, raap haar op. Sy is die nuwe baba van die MY MAG-span, met Marzanne Slabbert en Jana Marx aan die stuur.
Die tydskrif is die enigste Christen tydskrif vir meisies in Suid-Afrika en sover ons weet, in Afrika.
Kom ons kry net die orde reg: ons word nie gered deur ons dade nie, maar slegs deur die Verlossingswerk van Jesus, aan die kruis, wat vir ons sondes gesterf het. Uit dankbaarheid, omdat Hy vir ons gesterf het, lewe ons vir Hom en doen ons goeie werke.
EIENAAR: Marlene, bygestaan deur 'n aantal vrywillige werkers, almal verbind tot dieselfde missie en visie.